
JESU  VIDNESBYRD  ER  PROFETIENS  AAND 


NUMMER    1 


1.  JANUAR  1924 


73.   AARGANG 


OM  AT  BRINGE  SJÆLE  TIL  GUD. 

(Tale  af  Ældste  Joseph  Fielding  Smith  af  de  Tolvs  Raad,  holdt  i 
Tabernaklet  den  8.  April  1923.) 

Mange  Tanker  har  gennemkrydset  mit  Sind  i  Løbet  af 
denne  Konference.  Jeg  indser  tilfulde,  at  jeg  kun  kan  dvæle 
ved  et  Par  af  disse  i  Dag. 

Jeg  mindes  en  Udtalelse  i  den  kostelige  Perle,  i  Moses'  Sy- 
ner, der  blev  givne  ved  den  Tid,  da  Moses  blev  løftet  op  paa 
et  højt  Bjerg  og  saa  Gud  Ansigt  til  Ansigt  og  talte  med  ham. 
Herren  viste  Moses  sine  »Hænders  Gerninger«,  og  Moses  saa 
Verden  og  alle  Menneskenes  Børn  til  de  sidste  Slægtled. 

Og  Herren  sagde  til  Moses: 

»Thi  se,  mange  Verdener  er  forgangne  formedelst  min 
Magts  Ord,  og  der  er  ogsaa  mange,  som  nu  staa,  og  de  er  utal- 
lige for  Mennesket,  men  for  mig  er  alle  Ting  talte,  thi  de  er 
mine,  og  jeg  kender  dem. 

Og  det  skete,  at  Moses  talede  til  Herren,  sigende:  Vær  naa- 
dig  mod  din  Tjener,  o  Gud!  og  sig  mig  noget  angaaende  denne 
Jord  og  dens  Indbyggere,  og  ligeledes  om  Himlene,  og  da  vil 
din  Tjener  være  tilfreds. 


Og  den  Herre  Gud  talede  til  Moses,  sigende:  Himlene  er 
mange,  og  de  kunne  ikke  tælles  for  Mennesker,  men  de  er 
talte  for  mig,  thi  de  er  mine.« 

Vi  underrettes  af  Astronomerne  om,  at  nogle  af  disse  Ver- 
dener er  saa  store,  at  Solen,  Jorden  og  endog  Mars  kunde  be- 
væge sig  i  deres  nuværende  indbyrdes  Afstande  i  det  Rum, 
som  en  saadan  Verden  opfylder.  Dette,  siger  de,  er  Størrelsen 
paa  i  hvert  Fald  et  saadant  Himmellegeme,  nemlig  den  store 
Stjerne  i  Stjernebilledet  Orion.  Idet  vi  overvejer  disse  Ting, 
ledes  vor  Tanke  hen  paa  den  Kendsgerning,  at  disse  talløse 
Verdener  og  ufatteligt  store  Himmellegemer  ikke  er  Skabel- 
sens Maal,  men  kun  Midlet  til  et  Maal.  Faderen  skaber  Ver- 
dener for  at  befolke  dem,  sende  sine  Sønner  og  Døtre  til  dem. 
I  Pagtens  Bog,  76.  Kapitel,  underrettes  vi  om,  at  ved  og  igen- 
nem Guds  Søn  »er  Verdenerne  blevne  til  og  skabte,  og  deres 
Indvaanere  er  Sønner  og  Døtre  af  Gud«. 

Vi  lærer  fra  disse  Skriftsteder,  som  jeg  har  læst,  og  fra 
andre  A åbenbaringer,  at  Mennesket  er  den  mest  betydnings- 
fulde af  alle  vor  Faders  Skabelser.  I  det  samme  Syn,  givet  til 
Moses,  siger  Faderen:  »Og  ligesom  én  Jord  skal  forgaa  til- 
ligemed dens  Himle,  saa  skal  en  anden  fremkomme,  og  der 
er  ingen  Ende  paa  mine  Gerninger,  ejheller  paa  mine  Ord. 
Thi  se,  det  er  min  Gerning  og  Ære  at  tilvejebringe  Udødelig- 
hed og  evigt  Liv  for  Mennesket.« 

Fra  disse  og  andre  Skrifter  lærer  vi,  som  sagt,  at  Faderens 
store  Maal  og  Hensigt  er  at  tilvejebringe  Frelse  for  alle  sine 
Børn  og  at  give  dem  den  Belønning,  som  hver  især  ved  sine 
Gerninger  gør  sig  fortjent  til.  Jeg  er  fuldkommen  forvisset 
om,  at  vor  Fader  i  Himmelen  er  langt  mere  interesseret  i  en 
Sjæl  —  et  af  sine  Børn  —  end  det  er  muligt  for  en  jordisk 
Fader  at  være  for  et  af  sine.  Hans  Kærlighed  for  os  er  større, 
end  det  er  muligt  for  jordiske  Forældre  at  være  overfor  deres 
Børn.  I  en  anden  Del  af  denne  Optegnelse  underrettes  vi  om, 
at  da  Herren  talte  til  Enok  og  viste  ham  Jordens  Nationer  og 
forklarede   ham    Beskaffenheden    af    den    Straf,    der    skulde 


ramme  dem  formedelst  deres  Overtrædelser  af  hans  Love,  da 
græd  Herren  af  Sorg  over  deres  Ulydighed.  Enok  undrede  sig 
herover  og  fandt  det  mærkeligt,  at  Herren  kunde  græde.  Her 
er  Citatet: 

»Og  det  skete,  at  Himmelens  Gud  beskuede  Resten  af  Folket 
og  græd.  Og  Enok  bar  Vidnesbyrd  derom  og  sagde:  Hvorfor 
græder  Himlene  og  udgyde  Taarer  som  Regn  paa  Bjergene? 

Og  Enok  sagde  til  Herren:  Hvorledes  er  det,  at  du  kan 
græde,  da  du  er  hellig  og  vedbliver  fra  al  Evighed  til  al  Evig- 
hed? 

Dersom  det  var  muligt  for  Mennesket  at  tælle  Jordens  Stov, 
ja  Millioner  Kloder  lig  denne,  vilde  det  ikke  være  en  Begyn- 
delse til  dine  Skabelsers  Antal;  og  dine  Gardiner  er  fremdeles 
udstrakte;  du  er  der,  og  dit  Skød  er  der;  og  du  er  ogsaa  ret- 
færdig; du  er  stedse  barmhjertig  og  kærlig.  .  .  . 

Og  Herren  sagde  til  Enok:  Se  disse  dine  Brodre,  der  er  mine 
egne  Hænders  Gerninger,  og  jeg  gav  dem  deres  Kundskab  paa 
den  Dag,  da  jeg  skabte  disse;  og  i  Edens  Have  gav  jeg  Men- 
nesket sin  Handlebrihed; 

Og  til  dine  Brødre  har  jeg  sagt  og  ligeledes  givet  Befaling, 
at  de  skulle  elske  hverandre,  og  at  de  skulle  vælge  mig,  deres 
Fader;  men  se,  de  have  ikke  Kærlighed,  men  de  hade  deres 
eget  Blod.« 

Dette  var  Aarsagen  til,  at  Herren  græd,  og  at  Himlene  ud- 
gød Taarer. 

Jeg  blev  en  Gang  af  en  Broder  adspurgt,  om  et  Menneske 
kunde  være  fuldkommen  lykkelig  i  det  celestiale  Rige,  dersom 
et  af  hans  Børn  ikke  kunde  blive  indladt  der.  Jeg  sagde  til 
ham,  at  den  Mand,  der  var  saa  uheldig  at  have  et  af  sine  Børn 
udestængt  fra  det  celestiale  Rige,  vilde  antagelig  have  en  Fø- 
lelse af  Sorg  over  denne  Tilstand;  og  dette  er  netop  den  Stil- 
ling, vor  Fader  i  Himmelen  er  i.  Ikke  alle  hans  Børn  er  vær- 
dige til  celestial  Herlighed,  og  mange  rammes  af  hans  Vrede 
paa  Grund  af  deres  Overtrædelser;  dette  fremkalder  Sorg  i 
Himlene.  Herren  arbejder  i  Overensstemmelse  med  Naturens 


Love.  Mennesket  maa  forløses  i  Overensstemmelse  med  Lov, 
og  hans  Belonning  eller  Straf  maa  rette  sig  efter  Retfærdig- 
hedens Fordringer.  Som  en  Følge  deraf  vil  Herren  ikke  give 
Menneskene  noget,  hvortil  de  ikke  er  værdige,  men  skal  be- 
tale alle  Mennesker  efter  deres  Gerninger. 

I  min  Forkyndelse  af  Evangeliet  har  jeg  altid  prøvet  paa 
at  være  samvittighedsfuld  og  forsigtig,  med  Tanken  henvendt 
paa  de  Ting,  som  jeg  her  har  omtalt,  idet  jeg  altid  mindes 
Sjælens  Værd.  Herren  sagde  i  en  Aabenbarelse,  given  kort  før 
Kirkens  Organisation,  at  Sjæle  havde  stort  Værd: 

»Ihukommer,  at  Sjæle  er  af  stort  Værd  for  Guds  Aasyn; 

Thi  se,  Herren,  eders  Forløser,  led  Døden  i  Kødet  og  led 
Pinen  for  alle  Mennesker,  paa  det  at  de  alle  maa  omvende  sig 
og  komme  til  ham.« 

Vidende  dette  og,  som  jeg  tror,  i  Forstaaelse  af  den  Kends- 
gerning, at  Menneskesjælen  —  og  med  dette  mener  jeg  Aand 
og  Legeme  forenet  —  er  den  vigtigste  af  alle  Guds  Gerninger, 
har  jeg  prøvet  paa  at  være  forsigtig  og  kun  udtrykke  saa- 
danne  Ting,  som  er  sande,  og  som  kan  bevises  gennem  Aaben- 
baringerne  fra  Herren,  i  Frygt  for,  at  jeg  ellers  skulde  komme 
til  at  lære  noget,  der  ikke  var  sandt,  hvilket  maaske  kunde 
paavirke  en  Broder  eller  en  Søster  og  blive  Skyld  i,  at  de  af- 
veg fra  Sandhedens  og  Retfærdighedens  Vej. 

Jeg  har  aldrig  været  i  Stand  til  at  fremsætte  Evangeliets 
Plan  saaledes,  at  den  synes  let;  det  vil  sige,  give  Haab  om 
Frelse  til  de  ligegyldige,  til  de  vanartede,  til  dem,  som  med 
Vilje  overtræder  Herrens  Bud  og  ikke  vil  lytte  til  Evangeliets 
Sandheder,  naar  enhver  tænkelig  Lejlighed  gives  dem  til  at 
adlyde  Sandheden.  Jeg  har  altid  prøvet  paa  at  fremholde 
den  Kendsgerning  for  Folket,  at  Porten  er  snæver  og  Vejen 
trang,  der  fører  til  Livet,  og  kun  faa  finder  den  —  kun  faa 
finder  Vej  til  Guds  celestiale  Rige.  Jeg  véd,  at  Fader  vil  frelse 
alle  sine  Hænders  Gerninger  i  de  tre  store  Riger,  det  celestiale, 
det  terrestiale  og  det  telestiale,  undtagen  Fortabelsens  Børn. 
Men  kun  de  Retfærdige,  de,  der  er  gode  og  trofaste,  vil  indgaa 
i  det  celestiale  Rige. 


Dersom  nu  Sjæles  Værd  er  saa  stort,  burde  vi  bestræbe  os 
paa  at  frelse  Sjæle;  og  jeg  mener,  at  det  er  en  Pligt,  som  paa- 
hviler enhver  Mand,  der  bærer  Præstedømmet,  ikke  alene  at 
stræbe  efter  at  frelse  sig  selv  og  sin  nærmeste  Familie,  men 
det  er  hans  Pligt  at  arbejde  i  dette  Præstedomme  til  Frelse 
for  alle  Mennesker;  og  dette  Ansvar  hviler  ikke  alene  paa 
dem,  der  har  Præstedømmet,  men  paa  alle  Kirkens  Medlem- 
mer, der  kender  Sandheden. 

Jeg  ønsker  imidlertid  for  et  Øjeblik  at  vende  dette  Billede 
om,  at  Grunden  til,  at  jeg  gør  dette,  er,  at  nogle  Bemærknin- 
ger har  været  fremsat  her  angaaende  falske  Læreres  Vild- 
farelser i  Verden,  idet  Mænd  staar  frem  for  deres  Forsam- 
linger og  fortæller  Folket,  at  det  ikke  skal  tro  paa  Kristus,  at 
han  ikke  er  Guds  Son,  at  han  ikke  opstod  af  Graven,  og  at  han 
ikke  forsonede  for  Verdens  Synder. 

Lad  mig  nu,  mine  Brødre  og  Sostre,  dersom  jeg  kan,  lægge 
eder  følgende  paa  Sinde:  Dersom  Sjæle  er  af  saa  stort  Værd, 
som  jeg  har  vist,  og  vor  Glæde  bliver  stor  i  Himmelen  med 
dem,  som  vi  har  været  i  Stand  til  at  bringe  ind  paa  den 
snævre  og  trange  Sti,  hvad  vil  saa  vore  Følelser  være,  der- 
som vi,  gennem  vore  Lærdomme  eller  Eksempel,  har  af- 
skaaret  en  eneste  Sjæl  fra  det  celestiale  Rige?  Dersom  det,  vi 
har  lært  og  praktiseret,  dræber  Troen  i  et  Menneske,  saaledes 
at  han  ikke  modtager  Sandheden,  og  denne  Kendsgerning 
bliver  gjort  klar  for  os,  naar  vi  staar  foran  Guds  Domstol, 
hvor  stor  vil  saa  ikke  vor  Sorg  være,  hvor  stor  vil  saa  ikke 
den  Fordømmelse  være,  som  vi  neddrager  over  os  ved,  at  vi 
igennem  vor  Indflydelse  og  vore  Lærdomme  har  forhindret 
blot  et  af  vor  Faders  Børn  fra  at  indgaa  til  evig  Ophøjelse? 
Jeg  siger  eder,  at  disse  Mænd,  som  staar  frem  og  erklærer,  at 
Jesus  ikke  er  Kristus,  at  han  var  en  stor  Lærer,  men  ikke  Guds 
Søn,  Faderens  Enbaarne,  og  saaledes  faar  mange  til  at  for- 
nægte Opstandelsens  Kraft  og  Kristi  Guddommelighed,  paa- 
tager sig  et  stort  og  frygteligt  Ansvar,  der  burde  faa  dem  til 
at  frygte  og  bæve.  Jeg  kunde  ikke  udholde  at  vide,  at  jeg 
havde  forkyndt  en  Vildfarelse,  der  vilde  lede  Mennesker  til 


Fortabelse.  Og  naar  disse  Mænd  faar  Forstaaelsen  af,  hvad  de 
har  gjort,  og  at  de  ikke  alene  ikke  har  frelst  deres  egne  Sjæle, 
men  har  været  Redskab  til  at  føre  andre  Menneskers  Sjæle 
til  Fortabelse  ved  at  lede  dem  bort  fra  Sandhed  og  Retfærdig- 
hed, da  siger  jeg  eder,  at  det  vil  være  haardt  for  dem,  og  deres 
Straf  vil  blive  den  strengeste  i  Evigheden. 

Jeg  nævner  disse  Ting,  for  at  vor  Opmærksomhed  kan  blive 
henledt  paa  det,  som  er  vor  Pligt,  samt  at  et  Menneske  ikke 
bør  fremsætte  eller  forkynde  noget,  som  han  ikke  véd  er 
Sandhed.  Herrens  Aabenbaringer  er  givne  os  til  vor  Frelse, 
saa  at  vi  kan  forstaa  og  vandre  i  Lyset,  at  vi  kan  lære  andre 
og  meddele  dem  de  samme  Lærdomme,  som  vi  modtager, 
saaledes  at  de  ligeledes  kan  modtage  Frelse;  thi  jeg  er  for- 
visset om,  at  vor  Fader  i  Himmelen  vilde,  om  det  var  muligt, 
frelse  alle  Mennesker  og  give  dem  ecelestial  Herlighed,  ja  en 
Fylde  af  Ophøjelse.  Men  han  har  givet  Mennesket  dets 
Handlefrihed,  og  det  maa  derfor  adlyde  Sandheden  i  Over- 
ensstemmelse med  det,  som  er  aabenbaret,  for  at  erhverve  sig 
de  Retfærdiges  Ophøjelse.  Vi  vandrer  ikke  nu  i  Vished,  som 
vi  gjorde  det,  før  vi  kom  ind  i  denne  Verden,  men  Herren 
venter,  at  vi  skal  vandre  ved  Tro,  og  naar  vi  vandrer  ved  Tro, 
skal  vi  modtage  de  Retfærdiges  Belønning,  hvis  vi  efterfølger 
de  Bud  og  Love,  givne  for  at  frelse  os,  og  for  at  Menneskene, 
gennem  Opstandelsen  fra  de  Døde,  igen  maa  kunne  komme 
tilbage  til  Faderens  og  Sønnens  Nærværelse. 

Jeg  véd,  at  Jesus  Kristus  er  Verdens  Forløser,  at  han  kom 
ind  i  Verden  for  at  fritage  for  Synd  enhver  Sjæl,  der  vil  om- 
vende sig,  og  at  vi,  gennem  vor  Tro  og  vor  Omvendelse  og  ved 
Modtagelsen  af  Evangeliets  Lærdomme  og  Anordninger,  skal 
modtage  en  fuld  Frelse  formedelst  Udgydelsen  af  hans  Blod 
og  det  Sonoffer,  han  bragte,  for  at  vi  kunde  modtage  disse 
Velsignelser.  Endvidere  véd  jeg,  at  alle  Mennesker  skal  blive 
forløste  fra  Døden,  fordi  Menneskene  var  ikke  selv  Skyld  i,  at 
Døden  kom  ind  i  Verden;  derfor  har  Jesus  Kristus  forlost 
dem   fra   Døden  ved   Udgydelsen  af   sit   Blod.   De   skal   alle 


komme  frem  i  Opstandelsen,  enhver  for  at  modtage  Lon  efter 
sine  Gerninger.  Vi,  som  har  modtaget  det  evige  Evangeliums 
Sandhed,  burde  ikke  være  tilfreds  med  noget  mindre  end  det 
bedste,  og  det  bedste  er  Faderens  Riges  Fylde.  For  dette 
haaber  og  beder  jeg,  at  vi  skal  leve  og  sætte  Eksempler  i  Ret- 
færdighed til  alle  Mennesker,  at  ingen  skal  snuble,  at  ingen 
skal  vakle  eller  vende  sig  bort  fra  Retfærdighedens  Vej  som 
Følge  af  noget,  vi  kan  sige  eller  gøre,  og  jeg  beder  herom  i 
Jesu  Kristi  Navn.  Amen. 


MIN  FADER  VED 

Mel.:  »My  Father  knows«. 
(Deseret  Songs  Nr.  248.) 

Jeg  véd,  min  Fader  hisset  véd,  hvorfor  han  sendte  mig  herned, 
Og  moder  jeg  end  Sorg  og  Savn,  han  alt  vil  vende  til  mit  Gavn. 

Kor : 
S.  Han  véd,  han  véd,  hvorfor  han  sendte  mig  herned. 
B.  Min  Fader  véd,  han  sikkert  véd,  hvorfor  han  sendte  mig 

herned. 
S.  Han  ej,  han  ej,  mig  vil  forlade  paa  min  Vej. 
B.  Min  Fader  ej,  han  sikkert  ej  mig  vil  forlade  paa  min  Vej. 

Jeg  véd,  min  Fader  hisset  ser,  hvor  svag  jeg  er  mod  Fjendens 

Hær, 
At  jeg  er  hjælpelost  fortabt,  om  ej  han  giver  Mod  og  Kraft. 

Jeg  véd,  min  Fader  hisset  ej  mig  vil  forlade  paa  min  Vej; 
Er  Sjælen  syg  og  Foden  træt,  hans  Aand  vil  gøre  Byrden  let. 

Jeg  véd,  min  Fader  hisset  véd,  hvornaar  min  Prøvestand  er 

endt, 
Og  naar  herfra  jeg  da  skal  gaa,  maa  jeg,  o  Gud,  din  Trone  naa? 

J.  S.  II. 


„STJERNEN"  I  DET  NYE  AAR. 

Med  dette  Nummer  begynder  »Skandinaviens  Stjerne«  sin 
73.  Aargang,  og  idet  vi  benytter  Lejligheden  til  at  ønske  vore 
Læsere  et  godt  og  velsignet  Nytaar  med  Tak  for  det  Aar,  som 
er  gaaet,  vil  vi  gøre  nogle  Bemærkninger  om  »Stjernen«« 
fortsatte  Virksomhed  og  lidt  om,  hvad  dens  Opgave  og  Maal 
skal  være  i  det  nye  Aar,  idet  vi  takker  alle  dem,  der  paa  for- 
skellig Maade,  i  Ord  og  Skrift,  har  udtalt  deres  Paaskønnelse 
af  de  Bestræbelser,  vi  har  gjort  paa  at  gøre  »Stjernen«  inter- 
essant og  opbyggende  for  Kirkens  Medlemmer  her  i  Mis- 
sionen. 

Som  Organ  for  den  danske  Mission  af  Jesu  Kristi  Kirke  af 
Sidste  Dages  Hellige  er  det  indlysende,  at  »Stjernen«  forst  og 
fremmest  bor  indeholde  kirkelige  og  evangeliske  Artikler, 
som  Læserne  ikke  paa  nogen  anden  Maade  har  Adgang  til. 
Paa  det  engelske  Sprog  har  vor  Kirke  nu  skabt  sig  sin  egen 
særlige  Literatur,  og  medens  mange  Boger  og  Magasiner  ud- 
gives, hvis  Indhold  ikke  udelukkende  er  evangelisk  i  bog- 
stavelig Forstand,  saa  er  det  paavirket  af  Evangeliets  Aand 
og  af  Kirkens  Opgave  og  Hensigt.  Dette  mener  ikke,  at  Kir- 
kens Medlemmer  ikke  bør  læse  anden  Literatur,  end  hvad  der 
udgives  af  Kirken.  Tværtimod  har  Herren  befalet  os  at  »soge 
efter  Visdomsord  i  de  bedste  Boger,  soge  Lærdom  ved  Læs- 
ning og  ved  Tro«,  at  lære  med  Flid  om  Ting,  der  er  i  Himme- 
len, paa  Jorden  og  under  Jorden,  om  hvad  der  sker  hjemme 
og  ude  og  om  Lande  og  Riger.  (Se  Pagtens  Bog  88:  78,  79,  118.) 

Men  medens  al  god,  sund  og  oplysende  Læsning  er  anbe- 
falelsesværdig og  til  stor  Gavn  for  Sidste  Dages  Hellige,  der 
har  Evangeliets  Aand,  og  ved  Hjælp  af  denne  Aand  kan 
vrage  og  vælge  med  Henblik  paa,  at  alt  det  gode  og  sande  i 
Verden,  hvor  det  end  findes,  tilhorer  Guds  Kirke  og  Rige,  saa 
er  saadanne  Ting  tilgængelige  for  Kirkens  Medlemmer,  uden 
at  det  vil  være  nødvendigt  at  optrykke  dem  i  Missionens 
Organ,  der  kun  omfatter  16  Sider  to  Gange  om  Maaneden,  og 


hvis  indskrænkede  Plads  derfor  maa  anvendes  til  det,  som  er 
af  større  Vigtighed  og  Betydning  end  Alverdens  Filosofi,  Vi- 
denskab og  etiske  Tankebygninger,  og  det  er  Evangeliets  frel- 
sende Sandheder,  Budskabet  om  den  sande  og  levende  Gud, 
som  Engelen  ifølge  Profetens  Ord  skulde  bringe  til  Jorden  i 
de  sidste  Dage.  Kundskab  er  nødvendig  til  Frelse,  ikke  Kund- 
skab om  Kemi,  Fysik  eller  Biologi,  men  Kundskaben  om,  at 
Jesus  døde  paa  Korset  for  os,  og  at  »hver  den,  som  tror  paa 
ham,  ikke  skal  fortabes,  men  have  et  evigt  Liv«. 

Videnskab  og  Kunst,  Sprogkyndighed  og  Uddannelse  er 
altsammen  godt.  Det  gør  Livet  værd  at  leve,  gor  det  mere  ind- 
holdsrigt øg  glædeligt,  men  hvad  Nytte  er  al  dette  til,  dersom 
vi  ikke  har  Livet.  Derfor  sagde  Jesus,  »søger  forst  Guds  Rige 
og  hans  Retfærdighed«.  Og  derfor  vil  vi  vie  »Stjernen«s  Spal- 
ter til  det,  der  hører  Guds  Rige  og  hans  Retfærdighed  til;  det, 
der  kan  lede  os  til  Frelse  og  evigt  Liv;  den  Kundskab,  der  bør 
være  Grundvolden  for  al  vor  videre  Søgen  og  Forsken.  Thi 
hvad  nytter  det,  at  et  Menneske  erhverver  sig  Kundskab  om 
Sole  og  Stjerner,  om  Atomer  og  Elementer,  om  Cellevæv  og 
Stofskifte,  naar  han  taber  det  evige  Liv?  Men  har  han  bygget 
paa  Klippen,  bygget  paa  Kristus  og  ved  at  modtage  ham  og 
hans  Evangelium  faaet  fast  Grund  under  Fødderne  —  sikret 
sig  Livet  —  da  kan  han  fortsætte  sin  Udvikling  og  Fremad - 
skriden  ved  at  tilegne  sig  alt  det,  der  vil  være  skont  og  op- 
højet for  ham  at  have  med  sig  ind  i  dette  Liv.  Men  alt  for 
mange  glemmer  »det  ene  fornødne«,  det  største  og  vigtigste, 
nemlig  at  sikre  sig  Livet. 

Det  vil  derfor  være  vort  Maal  i  det  Aar,  som  nu  begynder, 
at  »Stjernen«  vedblivende  kan  være  vor  Kirkes  Organ  i  Mis- 
sionen i  Ordets  fulde  Betydning.  Vi  onsker,  at  den  skal  være 
et  Bindeled  mellem  de  forskellige  Grene  og  Organisationer  og 
indeholde  det,  som  gavner,  opbygger  og  interesserer  Kirkens 
Medlemmer  her.  De  bedste  Taler  og  evangeliske  Artikler  vil 
fremkomme,  ligeledes  Beretninger  om  Arbejdet  i  Missionen 
og  Instruktioner  vedrorende  Præstedomnlets,   Funktionærer- 

nes  og  Medlemmernes  Pligter.  I  Haabet  om,  at  vore  Soskende 
i  Missionen  vil  slutte  sig  til  os  om  dette  Program  og  ved- 
blivende staa  os  bi  i  Ord  og  Gerning,  forventer  vi  i  Aarets 
Lob  at  forøge  vor  Læsekreds  meget  betydeligt,  saaledes  at 
»Stjernen«s  nuværende  uheldige  finansielle  Stilling  maa  blive 
forandret  til  det  bedre.  Glædeligt  Nytaar. 

J.  S.  H. 


MISSIONSNYHEDER. 

ANKOMST.  Ældsterne  Peter  Petersen  og  Herschel  S.  Lund 
fra  Salt  Lake  City  ankom  til  København  den  16.  December, 
og  Ældste  Orson  W.  Jensen  fra  Sandy,  Utah,  ankom  den  18. 
December. 

BESKIKKELSER.  Ældsterne  Peter  Petersen  og  H.  S.  Lund 
er  beskikkede  til  at  virke  i  Aarhus  Konference  og  Ældste  Or- 
son W.  Jensen  i  Kobenhavns  Konference.  Ældste  Anthon  H. 
Lund  er  forflyttet  fra  Kobenhavns  til  Aalborg  Konference. 

RETTELSE.  Ældste  Poul  Gregersen  har  præsideret  over 
Aarhus  Konference  i  21  Maaneder  og  ikke  som  meddelt  i 
sidste  Nummer  11  Maaneder. 

AFLØSNING.  Ældste  N.  C.  Lovendahl,  der  har  virket  som 
midlertidig  Forstander  i  Esbjerg,  er  løst  med  Tak  og  Ære  for 
udført  Arbejde.  John  S.  Hansen, 

Missionspræsident. 


AANDERNES  FORUDTILVÆRELSE. 

I  Lobet  af  det  sidste  halve  Aarhundrede  har  Videnskabs- 
mænd og  andre  mere  eller  mindre  intelligente  Læsere  været 
meget  interesserede  i  Studiet  af  Menneskets  Oprindelse  og 
Afstamning.  Spørgsmaalet  om  Menneskeracens  Begyndelse, 
under  hvilke  Forhold  den  opstod  og  de  Forandringer,  den  har 
været  underkastet,  har  været  Genstand  for  dyb  Eftertanke  og 


11 


megen  Diskussion.  Hvad  enten  Menneskets  fysiske  Tilværelse 
bliver  forklaret  gennem  Evolutionsteorien,  eller  man  gaar 
ud  fra  Læren  om  dets  første  Optræden  paa  Jorden  som  et 
udviklet  Væsen,  er  man  endnu  mere  uenig  om  dette  Punkt 
end  nogensinde  før.  Hvad  enten  de  talløse  Livsformer  og  til— 
sidst  Mennesket  begyndte  for  Millioner  af  Aar  siden  paa  Bun- 
den af  Havet  ved  en  simpel  Celledeling  og  paa  en  eller  anden 
Maade  forandredes  og  udvikledes  gennem  ufatteligt  lange 
Tidsperioder,  eller  om  det  første  Menneske  af  sit  Slags  paa 
Jorden  kom  for  nogle  Tusinde  Aar  siden,  dannet  i  sin  Faders, 
Guds,  Billede,  er  der  intet  Haab  om  Enighed  blandt  Verdens 
lærde  Mænd. 

Der  er  imidlertid  et  andet  Sporgsmaal,  tildels  forbundet 
med  dette  om  den  fysiske  Oprindelse,  men  af  langt  større  Be- 
tydning; det  er  Spørgsmaalet  om  den  aandelige  Oprindelse, 
ikke  alene  al  Racen,  men  af  Racens  enkelte  Individer.  Denne 
Side  af  Sagen  har  man  ikke  skænket  videre  Opmærksomhed 
paa  Grund  af,  at  man  manglede  de  saakaldte  videnskabelige 
Data.  Men  det  er  sikkert  af  storre  Interesse  for  en  Person  at 
lære,  hvor  han  har  levet,  og  hvad  han  har  erfaret  og  udrettet, 
med  andre  Ord,  at  forstaa  sig  selv  og  kende  sin  egen  Historie, 
end  det  er  at  vide,  naar  og  hvorledes  hans  Forfædre  begyndte 
Livet. 

Der  er  for  nærværende,  muligvis  mere  end  nogensinde, 
Tvivl  og  Vantro  overfor  Spørgsmaalet,  om  Mennesket  har  en 
udodelig  Aand,  fordi  Videnskaben  ikke  har  kunnet  bevise  det. 
Hvis  vi  skal  have  Kundskab  om  disse  Ting,  maa  den  komme 
fra  en  højere  Kilde  end  Mennesket. 

Gennem  det  fra  Gud  aabenbarede  Ord  faar  vi  at  vide,  at 
Mennesket  ikke  blot  er  en  fysisk  Maskine,  der  arbejder,  tæn- 
ker og  føler,  indtil  Døden  for  stedse  tilintetgør  ham.  Aanden 
vedbliver  at  leve,  efter  at  Legemet  er  dødt,  og  i  Mellem- 
tiden mellem  Doden  og  Opstandelsen  kan  den  bevæge  sig  om- 
kring eller  sidde  fangen,  glæde  sig  eller  lide,  besøge  andre 
Aander,  virke,  handle,  omvende  sig  og  lægge  alle  et  intelligent 

og  ansvarligt  Væsens  Handlinger  for  Dagen.  Fra  Bibelen  lærer 
vi  saaledes,  at  da  Døden  befriede  Frelseren  fra  Korsets  Lidel- 
ser, gik  han  i  Aanden  og  prædikede  for  Aanderne,  som  var  i 
Forvaring,  hvilke  var  genstridige  i  Noahs  Dage.  Paa  Korset 
sagde  Jesus  til  den  angrende  Synder:  »I  Dag  skal  du  være 
med  mig  i  Paradis,«  og  dog  laa  Ligene  af  baade  Frelseren  og 
Røveren  ved  Slutningen  af  den  Dag  i  Graven.  Om  Røveren 
var  med  ham  i  de  Retfærdiges  Bolig  eller  i  Fængslet,  hvor 
Evangeliet  blev  forkyndt  af  Kristus,  var  det  tydeligvis  deres 
Aander,  som  fulgtes  ad,  thi  deres  Legemer  var  døde.  Ved 
Aabningen  af  det  femte  Segl  saå  Johannes  Aabenbareren  de- 
res Sjæle,  som  var  bleven  slagne  for  Guds  Ords  Skyld,  og 
hørte  dem  anraabe  Herren  om  at  hævne  deres  Blod. 

Dersom  Aanden  kan  være  til  uafhængigt  af  Legemet  efter 
Døden,  som  Bibelen  saa  tydeligt  lærer,  hvorfor  er  det  saa  van- 
skeligt at  tro,  at  Aanden  var  til,  for  Legemet  blev  født?  Man 
indvender  herimod,  at  vi  intet  kan  erindre  om  dette  Liv  i 
Forudtilværelsen.  Ej  heller  kan  vi  erindre,  hvad  der  skete  i 
det  første  Aar  af  vort  Liv  paa  Jorden,  alligevel  tvivler  vi  ikke 
om  at  have  levet  dette  Aar.  De,  der  er  ubesindige  nok  til  at 
lade  sig  hypnotisere,  kan  ikke  bag  efter  erindre,  hvad  de 
gjorde  i  denne  Tilstand,  i  hvilken  de  maaske  baade  har  sun- 
get, talt  eller  gjort  andre  Ting.  Hukommelsen  er  en  saa  ejen- 
dommelig Egenskab,  og  der  er  saa  mange  uforklarlige  Spring 
og  store  Huller  i  den,  at  den  Kendsgerning,  at  vi  ikke  er  i 
Stand  til  at  erindre  vor  Forudtilværelse,  ikke  er  noget  Bevis 
imod  en  saadan. 

Den  Indvending  bliver  ogsaa  gjort,  at  dersom  Aander  be- 
sad saa  stor  Intelligens  og  Udvikling  før  Fødslen,  er  det 
mærkeligt,  at  de  maa  undervises  om  de  simpleste  Ting  i 
Barndommen  og  maa  begynde  at  erhverve  sig  Kundskab  og 
udvikle  sin  Karakter  paany.  Naturligvis  maa  Aanden  under- 
kaste sig  Beskaffenheden  af  det  Legeme  eller  det  Medium, 
gennem  hvilket  den  maa  handle,  og  dette  fortsættes  gennem 
Livet.  Tag  et  fuldt  udviklet  voksent  Menneske,  der  lever  et 

retskaffent  Liv.  Hos  ham  vil  hans  Aands  Egenskaber  og  Evner 
i  Virkeligheden  ikke  tabe  sig  med  Alderen,  medens  Anven- 
delsen af  dem  imidlertid  taber  sig,  og  de  i  mange  Henseender 
ligesom  synes  at  forsvinde.  Svækket  og  nedbøjet  af  Sygdom, 
med  Aanden  og  Legemets  Kræfter  næsten  forsvundne,  gaar 
han  ind  i  sin  anden  Barndom;  men  er  hans  Manddoms  her- 
lige og  evnerige  Aand  virkelig  bleven  indskrænket,  sammen- 
sunket,  ubeslutsom  og  svag?  Åledes  ikke;  den  indretter  sig 
blot  ligesom  i  Barndommen  efter  Legemet,  som  den  bebor. 
Naar  den  f  rigore  s  ved  Døden,  er  den  ikke  længere  svag  og 
uvirksom,  men  genvinder  hele  sin  tidligere  Kraft  og  Skøn- 
hed. 

Jesu  Liv  er  et  smukt  Eksempel  herpaa.  Han  blev  født  lige- 
saa  hjælpelos  som  andre  Smaaborn  og  tiltog  i  Vækst  og 
Aandsevner  ligesom  de  andre  omkring  ham.  Hans  Fader  til- 
kendegav for  ham,  hvad  hans  Mission  skulde  være,  og  gav 
ham  Kraft  til  at  modstaa  Fristelser,  men  han  erhvervede  sig 
Kundskab  ved  at  læse  Skrifterne,  betragte  Naturen  og  Men- 
neskene og  beredte  sig  for  sin  Gerning  paa  samme  Maade  som 
Profeter  og  Lærere  før  ham  havde  gjort.  Og  dog  havde  han 
levet,  før  Verdens  Grundvold  blev  lagt,  og  som  Paulus  siger, 
Gud  skabte  alle  Ting  ved  Jesus  Kristus.  I  den  smukke  Bon, 
nedskreven  i  det  17.  Kap.  af  Johs.  Evg.,  siger  Frelseren:  »Hel- 
liggør mig  nu  Fader  med  den  Herlighed,  som  jeg  havde  hos 
dig,  før  Verden  var.«  Ikke  alene  havde  han  Herlighed,  før 
Verden  var,  men  Frelsningsplanen  blev  udarbejdet,  og  han 
tilbod  sig  selv  som  et  Offer  for  Verden;  han  var  »Lammet 
slagtet  fra  Verdens  Grundvold  blev  lagt«. 

Jesus  var  ikke  den  eneste,  der  levede  paa  den  Tid;  han  var 
»den  Førstefødte  blandt  mange  Brødre«,  den  øverste  blandt 
Guds  Sønner,  som  frydede  sig,  da  Jorden  grundfæstedes,  »da 
Morgenstjernerne  sang  til  Hobe,  og  alle  Guds  Børn  raabte  af 
Glæde«.  (Job  38:  1—7.)  Paa  dette  tidlige  Tidspunkt  sang  de 
af  Glæde  og  Taknemmelighed  over  Skabelsen  af  denne  nye 
Jord,  hvorpaa  mange  af  dem  skulde  bo  og  modtage  kødelige 

Legemer  og  gennemgaa  Jordelivets  Goder.  Disse  Morgenstjer- 
ner og  Guds  Børn,  saainange  som  holdt  deres  forste  Prøve - 
stand,  forlod  vor  Faders  Herlighed  for  at  komme  til  Jorden 
og  blive,  hvad  vi  kødelige  Væsener  er. 

At  vore  Aander  blev  til  paa  et  andet  Tidspunkt  end  Lege- 
met, fremgaar  af  Apostelen  Pauli  Ord:  »Fremdeles,  vore  køde- 
lige Fædre  havde  vi  til  Optugtere,  og  vi  følte  Ærefrygt;  skulde 
vi  da  ikke  meget  mere  underordne  os  under  Aandernes  Fader 
og  leve?«  Naar  Døden  med  sin  mystiske  Kraft  kommer  til  os, 
gaar  Stovet  tilbage  til  Jorden  igen,  hvor  det  var  før,  og  Aan- 
den  »kommer  til  Gud  igen,  som  gav  den«.  (Præd.  12:  7.)  Og 
hvorledes  kunde  den  komme  tilbage,  dersom  den  ikke  havde 
været  der  før?  I  denne  Forudtilværelse  kendte  vor  Fader  en- 
hver især  af  os,  og  til  mange  gav  han  særlige  Missioner  at 
udfore.  Saaledes  da  den  unge  Jeremias  blev  kaldet  til  at  være 
Profet,  var  Herrens  første  Ord  til  ham  disse:  »Før  jeg  dan- 
nede dig  i  Moders  Liv,  kendte  jeg  dig,  og  for  du  udkom  af 
Moders  Skød,  helligede  jeg  dig;  jeg  beskikkede  dig  til  en  Pro- 
fet for  Folkene.«  (Jer.  1:  5.) 

Alle  Aander  var  ikke  værdige  til  at  blive  velsignede  af  Fa- 
deren. Nogle  af  dem,  under  Lucifers  Ledelse,  gjorde  Opror  og 
blev  kastede  ud  tilsidst,  og  deres  »Sted  fandtes  ikke  mere  i 
Himmelen.«  (Aab.  12: 1 — 9.)  Det  er  disse,  hvorom  Judas  skrev: 
»Og  de  Engle,  som  ikke  bevarede  deres  Højhed,  men  forlode 
deres  egen  Bolig,  har  han  holdt  forvarede  i  evige  Lænker  un- 
der Mørke  til  den  store  Dags  Dom.«  (Judas  6.)  Dette  var 
Trediedelen  af  Himmelens  Hærskarer,  som  blev  nedstyrtede 
og  kastede  til  Jorden.  De  havde  ikke  modtaget  Legemer,  men 
søge  at  stjæle  sig  ind  i  Mænds  og  Kvinders  Legemer  og  re- 
gere der,  indtil  de  har  ødelagt  Livet  eller  er  blevet  udkastede 
ved  Guds  Kraft.  De  foretrækker  at  fare  i  umælende  Dyrs  Le- 
gemer hellere  end  at  være  uden  saadanne,  som  de  kunde  plage 
eller  ødelægge. 

De,  som  ikke  faldt,  men  holdt  deres  første  Prøvestand,  fik 
Tilladelse  til  at  modtage  et  Legeme  paa  Jorden.  De  Legemer, 

som  disse  saaledes  erhverve  gennem  Jesu  Kristi  Forsoning, 
vil  være  deres  igennem  al  Evighed.  Før  eller  senere  vil  de  i 
Opstandelsen  modtage  deres  jordiske  Tabernakler,  og  hvad 
enten  deres  Liv  har  gjort  dem  fortjent  til  Straf  eller  Salighed, 
vil  de  beholde  dem  for  evigt.  Men  det  burde  være  alles  For- 
maal  at  holde  denne,  den  anden  Prøvestand,  saaledes  som  de 
holdt  den  første.  For  at  holde  den  maa  vi  adlyde  Jesu  Kristi 
Evangelium  og  overvinde  Satan  og  hans  Tillokkelser,  lige- 
som vi  i  vor  Forudtilværelse  var  trofaste  mod  Kristi  Lov  og 
Plan  og  forenede  os  med  Mikaels  Hær  i  Kampen  mod  Dragen, 
vor  Saligheds  Fjende.  Dette  Liv  er  blot  en  Fortsættelse  af 
den  gamle  Kamp;  ved  at  holde  os  paa  Herrens  Side  kan  vi 
sejre  igen,  thi  Herren  vil  sikkerligen  lægge  alle  sine  Fjender 
under  sin  Fod.  Satan  vil  tilsidst  blive  bundet  for  evigt,  og  de, 
som  holder  deres  anden  Prøvestand,  vil  blive  kronede  med 
Herlighed  som  Præster  og  Konger  i  vor  Guds  og  Jesu  Kristi 
Rige.  (»Mill  Star«.) 


FORSYNETS  PLANER. 

Der  er  en  rammende  Udtalelse  af  den  berømte  Biskop  Ber- 
keley, hvori  han  beskriver  de  Tanker  om  Forsynets  uud- 
grundelige Planer,  der  opstod  hos  ham,  da  han  i  St.  Pouls 
Domkirke  saa  en  Flue  krybe  paa  en  af  Pillerne.  »Der  kræves,« 
siger  han,  »stor  Opfattelsesevne  hos  en  intelligent  Iagttager 
til  med  et  Blik  at  omfatte  og  se  de  forskellige  Dele  af  den 
store  Bygning,  saaledes  at  deres  Symetri  og  Plan  tildels  for- 
staas.  Men  for  Fluen,  hvis  Synskreds  var  begrænset  til  en  lille 
Del  af  en  enkelt  Sten  i  en  af  Pillerne,  var  Skønheden  af  det 
hele  eller  Hensigten  med  de  enkelte  Dele  aldeles  uden  Be- 
tydning. Indenfor  Fluens  snævre  Synskreds  syntes  de  smaa 
Ujævnheder  paa  den  tilhugne  Stens  Overflade  at  være  saa 
mange  Vansiringer  og  Kløfter.« 

Den  Flue  paa  Pillen,  som  Filosofen  taler  om,  ligner  hvert 
menneskeligt  Væsen,  som  det  kryber  henad  de  mægtige  Pil- 

ler,  der  støtter  Universet.  Den  Sorg  eller  Ulykke,  der  for  os 
synes  at  være  en  gabende  Afgrund  eller  en  uoverstigelig 
Klippe,  vil  maaske  vise  sig  blot  at  være  Bindemidlet  eller 
Cementen,  der  sammenføjer  vor  Tilværelses  Brudstykker  til 
et  samlet  Hele.  Den  mørke  og  krogede  Sti,  ad  hvilken  vi  maa 
famle  os  frem  under  Tvivl  og  Frygt,  er  maaske  blot  en  Streg, 
der  i  en  lysere  Verdens  klare  Daglys  vil  vise  sig  at  være  en 
nødvendig  Afslutning  paa  en  af  Verdens  Bygningens  Pry- 
delser. 


STRØTANKER. 

Sjæl  vær  trofast  til  det  sidste! 

Sejrens  Sejr  er  alt  at  miste. 

Tabets  alt  din  Vinding  skabte; 

Evigt  ejes  kun  det  tabte.  Ibsen. 

De  Æsler,  der  sindigt  paa  fire  gange, 
Kan  let  man  kende  paa  Ørene  lange. 
Ak,  kunde  man  bare  paa  Ørene  kende 
Alle  de  Æsler,  som  vandre  paa  tvende. 

Bergsøe. 

Den,  der  taler  ringeagtende  om  sig  selv,  bliver  ærgerlig, 
naar  man  tror  ham,  og  rasende,  naar  man  lader  hans  Ord 
gaa  videre. 

Hvis  jeg  vilde,  hvad  jeg  skulde,  kunde  jeg  alt,  hvad  jeg 
vilde. 

Glem  ikke,  at  i  Dag  vil  i  Morgen  være  i  Gaar. 

